open-index/open-wikipedia-markdown huggingface dataset:
Σωφρόνιος Περτσινίδης

Ο **Σωφρόνιος Περτσινίδης** του Ιωάννη (Μεσουμπιέ, Πόντος, 11 Μαρτίου 1912 - Θεσσαλονίκη, 2 Αυγούστου 2005) ήταν Έλληνας δικηγόρος και πολιτικός, ο οποίος διετέλεσε βουλευτής στην εκλογική περιφέρεια Κιλκίς.
## Βιογραφικά στοιχεία
Γεννήθηκε το 1912 στο Μεσουμπιέ του Πόντου. Καταγόταν από την Κορωνούδα Κιλκίς. Εγκαταστάθηκε στην Ελλάδα μετά τη Μικρασιατική Καταστροφή το 1922. Σπούδασε Νομικά στο Πανεπιστήμιο Θεσσαλονίκης και εργάστηκε ως δικηγόρος στη Θεσσαλονίκη ως το έτος 1950.

Παντρεύτηκε την Παρθένα Παπαδοπούλου και απέκτησαν 2 γιους, το Μιχάλη και τον Ιωάννη.
## Πολιτική σταδιοδρομία
Εξελέγη βουλευτής Κιλκίς αρχικά με τον Ελληνικό Συναγερμό το 1951 και το 1952. Στη συνέχεια εξελέγη βουλευτής με την ΕΡΕ στις εκλογές του 1958 και επανεξελέγη το  1961, 1963 και το 1964.
Μετά τη Μεταπολίτευση κέρδισε τις εκλογές του 1974 με τη Νέα Δημοκρατία και με 7.605 σταυρούς προτίμησης. Στις εκλογές του 1977 ήταν ξανά υποψήφιος με τη ΝΔ και συγκέντρωσε 5.677 ψήφους χωρίς να εκλεγεί βουλευτής και αποχώρησε από την πολιτική ζωή. 
Απεβίωσε στη συμπρωτεύουσα σε ηλικία 93 ετών.

## Αναφορές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κιλκίς
Πλάτων Ρωσσέτος

Ο **Πλάτων Ρωσσέτος** του Θωμά (και **Ρωσέτος**, 1896 – 6 Οκτωβρίου 1944) ήταν Έλληνας ποτοποιός από την Ανατολική Θράκη, αιρετός δήμαρχος της Κατερίνης από το 1937 μέχρι το 1938. 
## Βιογραφικά στοιχεία
Καταγόταν από την Ανατολική Θράκη και ήταν πρόσφυγας. Εργαζόταν ως ποτοποιός (την περίοδο του θανάτου του) και ως ποτοπώλης. Εξελέγη το Φεβρουάριο του 1938 πρόεδρος του Αδελφάτου Σανατορίου Πέτρας Ολύμπου.
Εξελέγη δήμαρχος από το λαό το 1937 αλλά απολύθηκε από τον Μεταξά.

## Θάνατος
Την περίοδο της Κατοχής ο Ρωσσέτος συνελήφθη και φυλακίστηκε μαζί με άλλα άτομα. Ο πρωτοπόρος δημοσιογράφος της Πιερίας, Σάββας Κανταρτζής, περιέγραψε στα απομνημονεύματά του τον τραγικό θάνατο του Ρωσσέτου, τον οποίο είχε επισκεφτεί στη φυλακή και ετοιμαζόταν να τον υπερασπιστεί στη δίκη του. Εκτελέστηκε από τους αντάρτες του ΕΛΑΣ στον Αρωνά μαζί με άλλα 49 άτομα. Ήταν 48 ετών. Μαζί με τον Ρωσσέτο εκτελέστηκαν και άμαχοι. Η Πιερία ήταν μια από τις ελάχιστες περιοχές όπου έγιναν εκτελέσεις από αντάρτες του ΕΑΜ/ΕΛΑΣ.

## Πηγές


Ρωσσετος
Λεονίντ Φεντούν

Ο **Λεονίντ Αρνόλντοβιτς Φεντούν** (γεννημένος στις 5 Απριλίου 1956) είναι Ρώσος επιχειρηματίας. Η εκτιμώμενη περιουσία του για το 2015 ανέρχεται στα $5,1 δισεκατομμύρια, ενώ κατατάσσεται από το Forbes στην 284η θέση της κατάταξης με τους πλουσιότερους ανθρώπους παγκοσμίως. Ο Φεντούν, πρώην αξιωματικός του Ρωσικού Στρατού, αποτελεί το δεξί χέρι του CEO της ρωσικής πετρελαϊκής εταιρείας Lukoil, Βαγκίτ Αλεκπέροφ. Ο Φεντούν κατέχει ποσοστό της τάξεως του 9,2% επί του συνόλου των μετοχών της Lukoil, ενώ είναι και ιδιοκτήτης της ρωσικής ποδοσφαιρικής ομάδας της Σπαρτάκ Μόσχας.

## Νεανικά χρόνια
Ο Φεντούν ξεκίνησε την εκπαίδευσή του στην Ανώτατη Σχολή Στρατιωτικής Διοίκησης του Ροστόφ, απ'όπου και αποφοίτησε το 1977. Το 1984, αποφοίτησε από τη Ρωσική Στρατιωτική Ακαδημία.

## Καριέρα
Τον Νοέμβριο του 1992, εισήλθε στον χώρο των επιχειρήσεων και ίδρυσε την εταιρεία Neftkonsult LLP. Το 1993, ο Φεντούν απολύθηκε επίσημα από τον Ρωσικό Στρατό και, στη διάρκεια του ιδίου έτους, ανέλαβε CEO της JSC. Το 1996, ο Φεντούν ανέλαβε χρέη Αντιπροέδρου της LUKoil Inc. Ο Φεντούν συνάντησε τον Αλεκπέροφ, στη διάρκεια της δεκαετίας του 1980, ενώ αυτός ήταν καθηγητής στο Κογκαλύμ, μία πόλη της Σιβηρίας. Τον Μάιο του 2006, ο Φεντούν ήταν ένας εκ των δύο σημαντικότερων μετόχων της IFD Kapital Group.

## Προσωπική ζωή
Είναι νυμφευμένος και έχει δύο παιδιά, ενώ κατοικεί στη Μόσχα.

## Δείτε επίσης
*Κατάλογος Ρώσων δισεκατομμυριούχων

## Παραπομπές


Κατηγορία:Ρώσοι επιχειρηματίες
Κατηγορία:Πρόεδροι ποδοσφαιρικών ομάδων της Ρωσίας
Κατηγορία:Σπαρτάκ Μόσχας
Κατηγορία:Ρώσοι δισεκατομμυριούχοι
Αντίμαχος ο Δυσπόντιος

Ο **Αντίμαχος ο Δυσπόντιος** ή **Αντίμαχος ο Ήλειος** (8ος αιώνας π.Χ.) ήταν αρχαίος Έλληνας αθλητής από τους Δυσπόντιους της Ηλείας, ο οποίος αναφέρεται από τον ιστορικό Ευσέβιο του 3ου αιώνα μ.Χ. ως ο νικητής του αγωνίσματος του σταδίου στους 2ους ολυμπιακούς αγώνες της αρχαιότητας το 772 π.Χ., ενώ σημειώνει παράλληλα πως αυτό είναι το έτος όπου γεννήθηκαν ο Ρώμος και Ρωμύλος, θρυλικοί ιδρυτές της Ρώμης.

Αναφορά στον Αντίμαχο κάνει και ο ιστορικός του 5ου αιώνα μ.Χ. Στέφανος Βυζάντιος, ο οποίος ωστόσο προσδιορίζει τον Αντίμαχο ως τον νικητή του σταδίου της *4ης* διοργάνωσης των ολυμπιακών αγώνων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Μελανκόμας

Ο **Μελανκόμας ο Κάριος** ή **Μελαγκόμας** (1ος αιώνας μ.Χ.) ήταν αρχαίος Έλληνας πυγμάχος από την Καρία και ολυμπιονίκης στους 207<sup>ούς</sup> ολυμπιακούς αγώνες της αρχαιότητας το 49 μ.Χ. στο άθλημα της πυγμαχίας. Είναι κυρίως γνωστός για την ασυνήθιστη τεχνική του, όπου ενώ απεύφεγε τα χτυπήματα των αντιπάλων του δεν τους χτυπούσε ούτε ο ίδιος, και κέρδιζε απλώς με το να τους εξουθενώνει.

Οι διαθέσιμες πληροφορίες για τον Μελανκόμα παραδίδονται κυρίως μέσω των μαρτυριών του Διώνα του Χρυσόστομου στον 28ο και 29ο λόγο του, όπου ο Δίων τον συγκρίνει με τον ιδανικό αθλητή και άνθρωπο, ενώ παράλληλα εξυμνεί τον αθλητισμό του, τον αυτοέλεγχο του, την αρρενωπότητα του, και τη γενναιότητα του, και αναφέρει πως δεν έχασε ποτέ κανένα αγώνα και πως ποτέ δεν δέχτηκε χτύπημα αντιπάλου. Αναφέρει επίσης πως ο Μελανκόμας διέθετε εξαιρετική αντοχή, και ήταν ικανός να συνεχίζει να αγωνίζεται για μια ολόκληρη μέρα, ενώ κατά την προπόνηση του μπορούσε να κρατήσει τα χέρια του ψηλά για 2 ημέρες χωρίς να τα κατεβάσει. Πέθανε σε νεαρή ηλικία, στη Νεάπολη της Μεγάλης Ελλάδας (σημερινή Νάπολη), ωστόσο ακόμα και λίγο πριν το θάνατο του ρώτησε πόσες μέρες απομένουν μέχρι την επόμενη αθλητική διοργάνωση. 

Ο ρήτορας Θεμίστιος του 4ου αιώνα μ.Χ. αναφέρει πως ο Μελανκόμας ήταν εραστής του Ρωμαίου αυτοκράτορα Τίτου, ενώ έμμεσες αναφορές στον Μελανκόμα κάνει και ο Ευστάθιος Θεσσαλονίκης. 

Κάποιες σύγχρονες μελέτες έχουν αμφισβητήσει την ιστορικότητα του Μελανκόμα, ή τα επιτεύγματα του, καθώς υποστηρίζουν πως κατά τους Ολυμπιακούς αγώνες υπήρχαν αντίμετρα σε περίπτωση όπου κάποιος αθλητής χρονοτριβούσε και απεύφεγε να έρθει σε επαφή με τον αντίπαλο του, ή αμφιβάλλουν για τις εξωπραγματικές επιδόσεις του αθλητή.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες από την Καρία
Κατηγορία:Αρχαίοι ολυμπιονίκες της πυγμαχίας]
Κατηγορία:Αρχαίοι ολυμπιονίκες (1ος αιώνας)
Μπερνάτ Φενολιά

Ο **Μπερνάτ Φενολιά** (διεθνώς: *Bernat Fenollar* ή *Mossèn (Bernat de) Fenollar*, Βασίλειο της Βαλένθια 1438 – Βαλένθια, 28 Φεβρουαρίου 1516) ήταν ποιητής, κληρικός και σκακιστής.

## Σκάκι της Αγάπης
Ο Μπερνάτ Φενολιά ήταν ένας από τους συγγραφείς του ποιήματος *Scachs d'amor* (*Σκάκι της Αγάπης*), το οποίο βασίζεται σε μια παρτίδα σκάκι ανάμεσα στον Φράνσι δε Καστέλβι (ως Άρης) και τον Ναρσίς Μπινιόλες (ως Αφροδίτη), ενώ ο ίδιος (ως Ερμής) σχολιάζει την παρτίδα και θέτει τους κανόνες. Είναι η πρώτη παρτίδα που, μέσω του ποιήματος αυτού, επιβεβαιώνεται ότι παίχτηκε με τους σύγχρονους σκακιστικούς κανόνες.

## Παραπομπές


## Εξωτερικοί σύνδεσμοι

Κατηγορία:Ισπανοί κληρικοί
Κατηγορία:Ισπανοί ποιητές
Κατηγορία:Ισπανοί σκακιστές
Κατηγορία:Ισπανοί συγγραφείς
Κατηγορία:Ρωμαιοκαθολικοί
Ιερός Ναός Ευαγγελισμού της Θεοτόκου (Φρες Αποκορώνου)

**Ιερός Ναός Ευαγγελισμού της Θεοτόκου (Φρες Αποκορώνου)**. Πολιούχος του οικισμού Φρες Αποκορώνου, ο ναός του Ευαγγελισμού της Θεοτόκου κτίστηκε το 1856 από τον αρχιμανδρίτη Μακάριο Μπραουδάκη. Κατά τις επόμενες δεκαετίες στον ευρύτερο χώρο πέριξ του ναού κτίστηκαν κελιά και ένα σχολείο, τα οποία κατά τη δεκαετία του 1930 γκρεμίστηκαν. Τότε εγκαινιάστηκε ένα μεγαλόπρεπο σχέδιο ανακαίνισης του ναού που ξεκίνησε το 1931 και ολοκληρώθηκε το 1940. Εντός του ναού θησαυρίζεται η θαυματουργός εικόνα της Παναγίας, που κατά την παράδοση αποτελεί έργο του Ευαγγελιστή Λουκά. Σήμερα ο ναός έχει ανακηρυχθεί ως διατηρητέο μνημείο από το Υπουργείο Πολιτισμού.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ευαγγελισμου
Κατηγορία:Δήμος Αποκορώνου
Φρες
Ιερός Ναός Αγίου Γεωργίου (Επισκοπή Κισάμου)

**Ιερός Ναός Αγίου Γεωργίου (Επισκοπή Κισάμου)**. Δυτικά του παλαιοχριστιανικού ναού του Μιχαήλ Αρχαγγέλου (Ροτόντα), στον οικισμό της Επισκοπής Κισάμου, πάνω σε ύψωμα είναι κτισμένος ο ναός του Αγίου Γεωργίου. Πρόκειται για έναν μονόχωρο, καμαροσκέπαστο ναό, στο εσωτερικό του οποίου διασώζεται λαϊκότροπος τοιχογραφικός διάκοσμος των μέσων του 15ου αι.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Ιερός Ναός Μιχαήλ Αρχαγγέλου (Σπηλιά Κισάμου)

**Ιερός Ναός  Μιχαήλ Αρχαγγέλου  (Σπηλιά Κισάμου)**. Στον οικισμό Σπηλιά Κισάμου βρίσκεται ο ναός του Μιχαήλ Αρχαγγέλου. Πρόκειται για ένα μονόχωρο ναό του 18ου αι., τμήμα ενός παλιού μοναστηριακού συγκροτήματος, που λειτουργούσε ως μετόχι της μονής Γωνιάς. Αξιοσημείωτος είναι ο πλούσιος ξυλόγλυπτος διάκοσμος που φέρει στο εσωτερικό του, καθώς και οι εικόνες που χρονολογούνται στα μέσα της ίδιας περιόδου.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Εκκλησίες αφιερωμένες στον Αρχάγγελο Μιχαήλ
Ιερός Ναός Ζωοδόχου Πηγής (Άστρικας Κισάμου)

**Ιερός Ναός Ζωοδόχου Πηγής  (Άστρικας Κισάμου)**. Ο ιερός ναός της Ζωοδόχου πηγής είναι κτισμένος στις παρυφές του χωριού Άστρικας Κισάμου. Πρόκειται για έναν μονόχωρο, καμαροσκέπαστο ναό με σημαντικές τοιχογραφίες, οι οποίες διακρίνονται κάτω από τα ασβεστοκονιάματα. Χρονολογούνται στο α’ μισό του 15ου αι. και έχουν χαρακτηριστεί ως έργα υψηλής ποιότητας της πρώιμης Κρητικής Σχολής.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ζωοδοχου Πηγης
Ιερός Ναός Κοιμήσεως της Θεοτόκου (Κεφαλάς Αποκορώνου)

**Ιερός Ναός Κοιμήσεως της Θεοτόκου (Κεφαλάς Αποκορώνου)**. Ο ναός της Κοιμήσεως της Θεοτόκου βρίσκεται στον οικισμό Κεφαλάς Αποκορώνου. Είναι λαξευτής τοιχοποιίας κτίσμα που φέρει εκφυλισμένα ενετικά αρχιτεκτονικά στοιχεία. Σύμφωνα με την αρχαιολογική υπηρεσία, οι μνημειακοί πυλώνες και ο περίβολός του αποτελούν χαρακτηριστικά δείγματα εκκλησιαστικής αρχιτεκτονικής του β' μισού του 19ου αιώνα με στοιχεία από την παράδοση της ενετοκρατίας, όπως πέρασαν στη λαϊκή παράδοση, και το σύγχρονο ρεύμα του νεοκλασικισμού. Το 1987 ο ναός ανακηρύχθηκε από το Υπουργείο Πολιτισμού ως ιστορικό διατηρητέο μνημείο.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες αφιερωμένες στην Κοίμηση της Θεοτόκου
Κατηγορία:Εκκλησίες στην Κρήτη
Κατηγορία:Δήμος Αποκορώνου
Ιερός Ναός Αγίου Παντελεήμονος (Ζυμβραγού Κισάμου)

**Ιερός Ναός Αγίου Παντελεήμονος (Ζυμβραγού Κισάμου)**. Ο ιερός ναός του Αγίου Παντελεήμονα στα Ζυμβραγού Κισάμου είναι ένας μονόχωρος, καμαροσκέπαστος ναός, που χρονολογείται στο β’ μισό του 14ου αι. Ο τοιχογραφικός του διάκοσμος είναι πλούσιος και περιλαμβάνει μια μεγάλη ποικιλία εικονογραφικών θεμάτων, από τις οποίες ξεχωρίζει η παράσταση της Δευτέρας Παρουσίας.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
#Ψαράκης Κώστας, "Ο τοιχογραφικός διάκοσμος του ναού του Αγίου Παντελεήμονα στα Ζυμβραγού Κισάμου, νομού Χανίων", στο: Πατεδάκης Μανόλης, Γιαπιτσόγλου Κώστας (Επιμ.), Μαργαρίται. Μελέτες στη Μνήμη του Μανόλη Μπορμπουδάκη, Σητεία 2016, 259-276.

Παντελεημονος
Ζυμβραγου
Ιερός Ναός Κοιμήσεως της Θεοτόκου και Αγίου Νικολάου (Καλύβες Αποκορώνου)

**Ιερός Ναός Κοιμήσεως της Θεοτόκου και Αγίου Νικολάου (Καλύβες Αποκορώνου)**. Η Παναγιά των Καλυβών, όπως χαρακτηριστικά ονομάζεται ο ναός της Κοιμήσεως της Θεοτόκου στον ομώνυμο οικισμό της επαρχίας Αποκορώνου, αναφέρεται ήδη στην βενετική απογραφή του 1637 ως ιδιωτικός ναός. Η μονόκλιτη αυτή εκκλησία δέχτηκε μεταγενέστερες παρεμβάσεις, ιδιαίτερα κατά το β΄ μισό του 19ο αι. όταν προστέθηκε το νότιο κλίτος προς τιμή του Αγίου Νικολάου.  Η ανοικοδόμηση ολοκληρώθηκε το 1861, ενώ κατά τη δεκαετία του 1920 ανακαινίστηκε εκ νέου. Το 1993 διεξήχθησαν ανασκαφικές εργασίες, οι οποίες αποκάλυψαν πλήθος ταφών στο εσωτερικό του. Μέχρι το 1947 αποτελούσε τον καθεδρικό ναό του οικισμού.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Αποκορώνου
Κατηγορία:Εκκλησίες αφιερωμένες στην Κοίμηση της Θεοτόκου
Κατηγορία:Εκκλησίες αφιερωμένες στον Άγιο Νικόλαο
Άνδροκλος ο Μεσσήνιος

Ο **Άνδροκλος ο Μεσσήνιος** (8ος αιώνας π.Χ.) ή **Ανδροκλής**, ήταν αρχαίος Έλληνας αθλητής από τη Μεσσηνία ο οποίος στέφθηκε ολυμπιονίκης στους 3ους ολυμπιακούς αγώνες της αρχαιότητας το 768 π.Χ. στο αγώνισμα του σταδίου. Πιθανώς πρόκειται για το ίδιο άτομο με τον Ανδροκλή ο οποίος ήταν ο ηγεμόνας της Μεσσηνίας κατά τον Α΄ Μεσσηνιακό πόλεμο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Ιερός Ναός Παναγίας (Ευαγγελισμός της Θεοτόκου) Ζυμβραγού Κισάμου

**Ιερός Ναός Παναγίας (Ευαγγελισμός της Θεοτόκου) (Ζυμβραγού Κισάμου)**. Στο συνοικισμό Ψιλιανά του οικισμού Ζυμβραγού Κισάμου βρίσκεται κτισμένος ο ναός της Παναγίας. Είναι αφιερωμένος στον Ευαγγελισμό της Θεοτόκου και ξεχωρίζει για τις δύο παραστάσεις του 15ου αι. που φέρει στο εσωτερικό του, αυτές του Ευαγγελισμού και της Καθόδου στον Άδη. Ο υπόλοιπος ναός δεν είχε καν επιχριστεί, κάτι που σημαίνει ότι κάποιο απροσδόκητο πιθανόν γεγονός ανάγκασε τον τεχνίτη να διακόψει απότομα την εργασία του.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ευαγγελισμος
Ζυμβραγου
Ιερός Ναός Αγίας Κυριακής (Ζυμβραγού Κισάμου)

**Ιερός Ναός Αγίας Κυριακής (Ζυμβραγού Κισάμου)**. Ο ιερός ναός της Αγίας Κυριακής στον οικισμό Ζυμβραγού Κισσάμου τιμάται παράλληλα στη μνήμη του Σωτήρος Χριστού. Πρόκειται για έναν μονόχωρο, καμαροσκέπαστο ναό με τοιχογραφικό διάκοσμο του έτους 1383, όπως φαίνεται στη σωζόμενη κτητορική επιγραφή. Σήμερα διατηρεί ελάχιστα ίχνη τοιχογραφιών, με σημαντικότερη τη μορφή του Παντοκράτορα στην κόγχη του ιερού βήματος.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κυριακη
Κατηγορία:Δήμος Κισάμου
Ιερός Ναός Αγίας Παρασκευής (Ζυμβραγού Κισάμου)

**Ιερός Ναός Αγίας  Παρασκευής  (Ζυμβραγού Κισάμου)**. Ο ναός της Αγίας παρασκευής στα Ζυμβραγού Κισάμου είναι κτίσμα του 14ου αι. Πρόκειται για έναν μονόκλιτο ναό, σε ερειπιώδη κατάσταση, στο εσωτερικό του οποίου σώζονται σήμερα ελάχιστες τοιχογραφίες. Πλησίον αυτού έχει ανεγερθεί ήδη από τη δεκαετία του 1990 ένας νέος ναός.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Παρασκευη
Κατηγορία:Δήμος Κισάμου
Ζυμβραγου
Ιερός Ναός Μεταμόρφωσης του Σωτήρος Χριστού (Καλύβες Αποκορώνου)

**Ιερός Ναός Μεταμόρφωσης του Σωτήρος Χριστού (Καλύβες Αποκορώνου)**. Κτίσμα του 1501, σύμφωνα με σωζόμενη επιγραφή στην κεντρική του είσοδο, ο ναός της Μεταμορφώσεως του Σωτήρος Χριστού βρίσκεται στην περιοχή Αγκαβανές, νότια του οικισμού Καλύβες Αποκορώνου. Ο μονόχωρος, καμαροσκέπαστος ναός, κτισμένος κατά τα πρότυπα της βενετσιάνικης αρχιτεκτονικής με οξυκόρυφα παράθυρα και θύρες, πιθανόν να αποτελούσε τμήμα ενός ευρύτερου μοναστηριακού συγκροτήματος, από το οποίο σήμερα σώζονται στον ευρύτερο χώρο ένα οίκημα, μια αποθήκη και ένας νερόμυλος. Βρέθηκε στο μέσο σφοδρών μαχών μεταξύ των οθωμανικών δυνάμεων και των Κρητών επαναστατών κατά το 1878, ενώ το 1896 πυρπολήθηκε κατά την αποχώρηση των πρώτων μετά τις μάχες του Βάμου. Ανακαινίστηκε το 1989.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Μεταμορφωσης
Κατηγορία:Δήμος Αποκορώνου
Καλυβες
Ιερός Ναός Αγίας Μαρίνας (Ραβδούχα Κισάμου)

Ο **Ιερός Ναός Αγίας Μαρίνας** είναι εκκλησία στη Ραβδούχα Κισάμου. Χτισμένος ανάμεσα σε βράχους στην πλαγιά βουνού, ο ναός της Αγίας Μαρίνας στη Ραβδούχα Κισάμου χρονολογείται στον 14ο αι. Στο εσωτερικό φέρει τοιχογραφικό διάκοσμο από τον ζωγράφο Θεόδωρο - Δανιήλ Βενέρη, που εξέφραζε τις συντηρητικές τάσεις του τέλους του 13ου αιώνα. Ο ναός αποκαταστάθηκε πρόσφατα, ωστόσο οι περισσότερες τοιχογραφίες καταστράφηκαν με το πέρασμα του χρόνου.

## Πηγές
* Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
* Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
* Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Μαρινα
Κατηγορία:Δήμος Πλατανιά
Ιερός Ναός Αγίου Παύλου (Ροδωπού Κισάμου)

Ο **Ιερός Ναός Αγίου Παύλου (Ροδωπού Κισάμου) **είναι ένας Ιερός Ναός που βρίσκεται μέσα σε έναν όρμο του ακρωτηρίου Σπάθα, στο Ροδωπού Χανιών. Πρόκειται για το μονόχωρο καθολικό της ομώνυμης μονής, που ιδρύθηκε στα τέλη του 14ου αι. Στο εσωτερικό του φέρει τοιχογραφίες που ανάγονται σε δύο εποχές. Οι πρώτες, στο ανατολικό μέρος του ναού, συμβαδίζουν με την εποχή θεμελίωσης της μονής και αποτελούν  λαϊκότροπες  απηχήσεις  της   Μακεδονικής  Σχολής στην  Κρήτη. Οι νεώτερες, που ιστορήθηκαν στην επέκταση του ναού προς τα δυτικά, είναι του 15ου αι. και αποτελούν πρώιμα  έργα της Κρητικής Σχολής.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Παυλος
Κατηγορία:Δήμος Πλατανιά
Ιερός Ναός Αγίας Ειρήνης (Γριμπιλιανά Κολυμβαρίου)

**Ιερός Ναός Αγίας  Ειρήνης  (Γριμπιλιανά  Κολυμβαρίου)**. Ο ιερός ναός της Αγίας Ειρήνης στα Γριμπιλιανά Κισσάμου είναι κτισμένος πάνω στον ομώνυμο λόφο, σε χώρο όπου είναι ορατά λείψανα οικισμού μινωικών και ιστορικών χρόνων. Πρόκειται για έναν μονόχωρο ναό, καθολικό μοναστηριού του 14ου-15ου αι., εξάρτημα της μονής Γωνιάς, σύμφωνα με την απογραφή του 1637. Στο εσωτερικό του διακρίνονται ίχνη τοιχογραφιών, ενώ στο περιβάλλοντα χώρο τα οικοδομήματα που το περιβάλλουν είναι νεώτερα, πιθανόν του 19ου αι.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ειρηνη
Ιερός Ναός Παναγίας της Φανερωμένης (Κάτω Πλατανιάς Κυδωνίας)

Ο **ναός της Παναγίας της Φανερωμένης** ή Γυρογιαλίτισσας βρίσκεται στον Κάτω Πλατανιά Χανίων. 

Αρχικά, είχε κτιστεί τον 16ο με 17ο αι. ένα μικρό ένα μονόχωρο, καμαροσκέπαστο εκκλησάκι, το οποίο επεκτάθηκε στα δυτικά κατά τα μέσα του 19ου αιώνα.

Σύμφωνα με την παράδοση, η ανέγερση του ναού αποδίδεται σε τάμα ναυτικών προς την Παναγία να τους γλυτώσει από θαλασσοταραχή και να τους «φανερώσει» ένα σημάδι: ένα φωτεινό σημείο στην παραλία, εκεί όπου έκτισαν την εκκλησία.

## Παραπομπές

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

## Εξωτερικοί σύνδεσμοι
* 

Παναγια Φανερωμενη
Κατηγορία:Εκκλησίες αφιερωμένες στην Παναγία
Κατηγορία:Δήμος Πλατανιά
Ιερός Ναός Αγίου Αντωνίου (Σκονίζο Κυδωνίας)

**Ιερός Ναός Αγίου Αντωνίου (Σκονίζο Κυδωνίας)**. Κτισμένος κατά τον 16ο αι., σύμφωνα με χάραγμα στο θύρωμα του, ο μονόχωρος ναός του Αγίου Αντωνίου στο Σκονίζω Κυδωνίας πιθανόν να αποτέλεσε καθολικό μοναστηριακού συγκροτήματος. Αποτελούσε ιδιοκτησία της μητρόπολης Κρήτης, η οποία το 1875 το πούλησε στην ιερά μονή Χρυσοπηγής για να χρηματοδοτήσει την ανέγερση ενός σχολείου από τη δημογεροντία Χανίων. Στο εσωτερικό του ναού αποκαλύφθηκε μια καμπάνα, η οποία φαίνεται ότι είχε καλυφθεί το 1645 λόγω της οθωμανικής εισβολής.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Ιερός Ναός Αγίου Δημητρίου (Πάνω Πλατανιάς Κυδωνίας)

**Ιερός Ναός Αγίου Δημητρίου (Πάνω Πλατανιάς Κυδωνίας)**. Ο ναός του Αγίου Δημητρίου στον Πάνω Πλατανιά αποτελεί τον κεντρικό ναό του οικισμού. Κτισμένος τον 14ο με 15ο αι. στον αρχιτεκτονικό τύπο της βασιλικής, βρίσκεται στα όρια του οικισμού, στη νότια άκρη του βράχου. Στην απογραφή του 1637 είχε δηλωθεί ως μοναστηριακός ναός, ενώ κατά τη διάρκεια της τουρκοκρατίας λειτουργούσε ως καθαρά ενοριακός. Επεκτάθηκε ανατολικά κατά τον 19ο αι., ενώ στις αρχές του 20ου αι., κάποια κελιά, που μέχρι πρόσφατα σώζονταν πέριξ του ναού, χρησιμοποιήθηκαν για τη στέγαση του δημοτικού σχολείου και ως αποθήκες κατά τη διάρκεια της κατοχής. Την ίδια περίοδο, το 1942, δημιουργήθηκε κάτω από την εκκλησία μια μεγάλη υπόγεια στοά για την ασφάλεια των Γερμανών στρατιωτών. 

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Δημητριος
Κατηγορία:Δήμος Πλατανιά
Πανω Πλατανιας Κυδωνιας
Ιερός Ναός Αγίου Ελευθερίου (Γεράνι Κυδωνίας)

**Ιερός Ναός Αγίου Ελευθερίου (Γεράνι Κυδωνίας)**. Ο ιερός ναός του Αγίου Ελευθερίου στον οικισμό Γεράνι Κυδωνίας κτίστηκε στα μέσα του 17ου αι. Αρχιτεκτονικά ανήκει στον τύπο της βασιλικής και ξεχωρίζει για το μεγαλοπρεπή καμπαναριό που δεσπόζει στην κεντρική είσοδό του. Στο εσωτερικό φέρει ένα πολύ αξιόλογο τέμπλο και πλούσιο φορητό διάκοσμο του 17ου και 18ου αι., με πιο σημαντική την εικόνα του Αγίου Χαραλάμπους που ιστορήθηκε το 1640. Δίπλα από το ναό βρίσκεται το νεκροταφείο του οικισμού. 

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985

Ελευθεριος
Ναος Α
Ιερός Ναός Αγίου Γεωργίου (Αλικιανός Κυδωνίας)

Ο **Ιερός Ναός Αγίου Γεωργίου** είναι σταυρόσχημος και σταυρεπίστεγος ναός αφιερωμένος στον Άγιο Γεώργιο, στον οικισμό Αλικιανός Κυδωνίας. Χρονολογείται στον 14ο αι. και στο εσωτερικό του διασώζει ελάχιστο τοιχογραφικό διάκοσμο των μέσων της ίδιας περιόδου. Σ’ εκείνη την εκκλησία κατά την παράδοση έγινε το 1527 ο γάμος του Πέτρου, γιού του ξακουστού επαναστάτη Καντανολέων, και της κόρη του Βενετού άρχοντα Δαμολίνου, Σοφίας. Το γεγονός περιγράφεται στο έργο Κρητικοί Γάμοι του Σπυρίδωνα Ζαμπέλιου, το οποίο αφορά την καταστολή της επανάστασης του Καντανολέου. Ο ναός  καταστράφηκε από βομβαρδισμό κατά τον β’ παγκόσμιο πόλεμο και μετά την απελευθέρωση αποκαταστάθηκε.

## Παραπομπές


## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες αφιερωμένες στον Άγιο Γεώργιο
Κατηγορία:Εκκλησίες στην Κρήτη
Κατηγορία:Δήμος Πλατανιά
Αισχίνης ο Ηλείος (8ος αιώνας π.Χ.)

Ο **Αισχίνης ο Ηλείος** (8ος αιώνας π.Χ.) ήταν αρχαίος Έλληνας ολυμπιονίκης από την Ηλεία, και στέφθηκε νικητής στους 5ους αγώνες του 760 π.Χ. στο αγώνισμα του σταδίου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Ιερός Ναός Αγίας Αικατερίνης (Αλικιανός Κυδωνίας)

**Ιερός Ναός Αγίας Αικατερίνης (Αλικιανός Κυδωνίας)**. Ο ναός της Αγίας Αικατερίνης στον Αλικιανό Κυδωνίας είναι  μονόχωρος. Χρονολογείται στον 16ο αι. με βάση τον αρχιτεκτονικό τύπο της δυτικής εισόδου, η οποία στέφεται με αέτωμα και κυκλικό φεγγίτη. Αρχικά, το ιερό ήταν προς βορρά και αργότερα έγινε η προσθήκη του νέου ιερού προς την ανατολική πλευρά του ναού. Σήμερα ο ναός είναι ανακαινισμένος.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Αλικιανος
Ιερός Ναός Αγίου Γεωργίου (Λάκκοι Κυδωνίας)

**Ιερός Ναός Αγίου Γεωργίου (Λάκκοι Κυδωνίας)**. Ο ναός του Αγίου Γεωργίου είναι κτισμένος στον οικισμό Λάκκοι Κυδωνίας, έναν οικισμό που ανέκαθεν είχε συνδέσει το όνομά του με τους απελευθερωτικούς αγώνες της Κρήτης. Το κτίσμα ανήκει στον τύπο του μονόχωρου, καμαροσκέπαστου ναού, ενώ αξίζει να επισημανθεί ότι κατά τις ανασκαφικές εργασίες ανακαλύφθηκαν τάφοι στο εσωτερικό του. Στον περιβάλλοντα χώρο υπάρχει παλαιά κοινοτική βρύση.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Εκκλησίες αφιερωμένες στον Άγιο Γεώργιο
Κατηγορία:Δήμος Πλατανιά
Ιερός Ναός Αγίου Αντωνίου (Ξηροκάμπι Κυδωνίας)

**Ιερός Ναός Αγίου Αντωνίου (Ξηροκάμπι Κυδωνίας)**. Κτισμένος κατά την ύστερη βενετοκρατία (16ος αι.), ο ναός του Αγίου Αντωνίου βρίσκεται στον οικισμό Ξηροκάμπι Κυδωνίας. Πρόκειται για έναν μονόχωρο,  καμαροσκέπαστο ναό, πανομοιότυπο αρχιτεκτονικά με αυτόν της Μεταμόρφωσης του Σωτήρα στον Ντερέ. Οι πλευρές του καταλήγουν σε αετώματα, εκ των οποίων το δυτικό ήταν διαμορφωμένο για την τοποθέτηση κωδωνοστασίου, όμως καταστράφηκε με την πάροδο του χρόνου. Σύμφωνα με την απογραφή του 1637, ήταν μετόχι της μονής Γωνιάς με 22 μοναχούς. Σήμερα ο ναός έχει αναπαλαιωθεί.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Ιερός Ναός Αγίου Αντωνίου και Κοιμήσεως της Θεοτόκου (Βρύσες Κυδωνίας)

**Ιερός Ναός  Αγίου  Αντωνίου  και  Κοιμήσεως  της  Θεοτόκου (Βρύσες Κυδωνίας)**. Οι εκκλησίες προς τιμήν του Αγίου Αντωνίου και της Κοιμήσεως της Θεοτόκου βρίσκονται μέσα στον οικισμό Βρύσες Κυδωνίας. Η πρώτη, κτισμένη στον αρχιτεκτονικό τύπο της βασιλικής, θεμελιώθηκε το 1638 και αναστηλώθηκε το 1982. Πριν και κατά τη διάρκεια της κατοχής χρησιμοποιήθηκε ως δημοτικό σχολείο. Η δεύτερη, κτισμένη στον ίδιο αρχιτεκτονικό τύπο, θεμελιώθηκε κατά την ύστερη βυζαντινή περίοδο.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Κατηγορία:Δήμος Πλατανιά
Τοφίνο

Το **Τοφίνο** (αγγλικά: *Tofino*) είναι κωμόπολη και Περιοχή Δήμου, που ανήκει στο γεωγραφικό διαμέρισμα Άλμπερνι-Κλεϊοκουότ και βρίσκεται στην δυτική ακτή της Νήσου Βανκούβερ της Βρετανικής Κολομβίας του Καναδά. Τοποθετείται στο δυτικό άκρο του Αυτοκινητόδρομου 4, στην άκρη της Χερσονήσου Εσοβίστα, στο νότιο άκρο της περιοχής *Clayoquot Sound*. Έχει συνολική έκταση 10.53 τ.χλμ. και πληθυσμό 2.516 κατοίκους με βάση την απογραφή του 2021.

Είναι ένας δημοφιλής τουριστικός προορισμός το καλοκαίρι, ο πληθυσμός του αυξάνεται πολλές φορές σε σχέση με τον χειμώνα. Προσελκύει σέρφερς, λάτρεις της φύσης, κατασκηνωτές, παρατηρητές φαλαινών, αλιείς, ή και κάποιους που απλά θέλουν να είναι κοντά στη φύση. Το χειμώνα δεν είναι τόσο πολυσύχναστη, αν και πολλοί άνθρωποι επισκέπτονται το Τοφίνο και την δυτική ακτή για να παρακολουθήσουν καταιγίδες στο νερό. Κοντά στο Τοφίνο είναι η Λόνγκ Μπίτς, ένας γραφικός και δημοφιλής προορισμός όλο το χρόνο, στο Pacific Rim National Park Reserve. Κοντά περίπου 45 χιλιόμετρα (28 μίλια) βόρεια του Τοφίνο βρίσκεται το Maquinna Marine Provincial Park, με τις ιαματικές πηγές του να είναι επίσης ένας δημοφιλής προορισμός για ημερήσιες εκδρομές για τους τουρίστες, αν και η πρόσβαση γίνεται μόνο με βάρκα ή υδροπλάνο.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα

Κατηγορία:Βρετανική Κολομβία
Ζεμπάλλος

Το **Ζεμπάλλος** (αγγλικά: *Zeballos*) (πληθ. 125) είναι χωριό που βρίσκεται στη βορειοδυτική ακτή της Νήσου Βανκούβερ, στη Βρετανική Κολομβία, στον Καναδά. Ένας μύθος υποστηρίζει πως Ισπανοί κυνηγοί χρυσού μπορεί να έχουν εξερευνήσει την περιοχή στα τέλη του 16ου αιώνα. Επίσης είναι πλέον γνωστό για τον οικοτουρισμό και την ερασιτεχνική αλιεία.

Το Ζεμπάλλος είναι λιμάνι βαθέων υδάτων που περιβάλλεται από άγρια βουνά και δάση και βρίσκεται στο δέλτα του ποταμού Ζέβαλος. Είναι προσβάσιμο από τον Αυτοκινητόδρομο 19, περίπου δυόμισι ώρες με το αυτοκίνητο βόρεια του ποταμού Κάμπελ .

## Εξωτερικοί σύνδεσμοι
*
*Επίσημη ιστοσελίδα

Κατηγορία:Βρετανική Κολομβία
Τράβις Φίμελ

Ο **Τράβις Φίμελ** (*Travis Fimmel*, 15 Ιουλίου 1979) είναι Αυστραλός ηθοποιός και πρώην μοντέλο. Έγινε γνωστός στο ευρύ κοινό μέσω της πετυχημένης καμπάνιας του Calvin Klein, ως συμπρωταγωνιστής του Patrick Swayze στην τηλεοπτική σειρά The Beast, και μέσω του ρόλου του ως Ράγκναρ Λόθμπροκ στη σειρά του History Channel *[[Βίκινγκς (τηλεοπτική σειρά)|Βίκινγκς.]]*

Ο Φίμελ γεννήθηκε στη Βικτόρια της Αυστραλίας, κοντά στη μικρή επαρχιακή πόλη Echuca, ανάμεσα στη Μελβούρνη και το Σίδνεϊ. Μεγάλωσε σε μια κτηνοτροφική φάρμα 550 στρεμμάτων στο Lockington. Είναι ο νεότερος από τρεις γιους, γιος της Jennie, μιας νοσοκόμας, και του Chris, ενός κτηνοτρόφου και είναι αγγλικής και γερμανικής καταγωγής. Έχοντας ως όνειρο να γίνει επαγγελματίας ποδοσφαιριστής, μετακόμισε στη Μελβούρνη στα τέλη της εφηβείας του για να παίξει για το St Kilda Football Club στο AFL, αλλά βγήκε εκτός πριν να ξεκινήσει η σεζόν, επειδή έσπασε το πόδι του. Έγινε δεκτός στο RMIT για να σπουδάσει εμπορική αρχιτεκτονική και μηχανολογία, αλλά αργότερα ανέβαλε τις σπουδές του για να ταξιδέψει στο εξωτερικό.

## Καριέρα ως μοντέλο
Η καριέρα του Φίμελ ως μοντέλο ξεκίνησε αρχικά όταν τον παρατήρησε ο συγκάτοικος του Matthew Anderson, ένας ανιχνευτής ταλέντων για το περίφημο πρακτορείο μοντέλων Chadwick, ενώ ο Φίμελ γυμναζόταν σε ένα γυμναστήριο στο προάστιο Hawthorn της Μελβούρνης.

## Παραπομπές


Κατηγορία:Αυστραλοί ηθοποιοί
Σωκράτης (αποσαφήνιση)

Εκτός από τον μεγάλο Αθηναίο φιλόσοφο **[[Σωκράτης|Σωκράτη]]**, το όνομα αυτό μπορεί να αναφέρεται σε κάποιο από τα παρακάτω πρόσωπα:

## Αρχαιότητα
* Σωκράτης ο Σχολαστικός
* Σωκράτης Χρηστός
* Σωκράτης (αξιωματικός)
* Σωκράτης (μισθοφόρος)
* Σωκράτης (στρατηγός)
* Σωκράτης ο Κώος
* Σωκράτης ο Ρόδιος

## Άγιοι
* Σωκράτης ο μάρτυρας
* Σωκράτης ο πρεσβύτερος
* Σωκράτης ο Καρπασίας

## Ως σύγχρονο όνομα
Ως βαφτιστικό όνομα στη νεότερη εποχή, το «Σωκράτης» μπορεί να αναφέρεται, μεταξύ άλλων, σε κάποιον από τους παρακάτω:

* Σωκράτης Διούδης
* Σωκράτης Ιγγλέσης
* Σωκράτης Καψάσκης
* Σωκράτης Κόκκαλης
* Σωκράτης Κουγέας
* Σωκράτης Λαγουδάκης
* Σωκράτης Μάλαμας
* Σωκράτης Μπουντούρης
* Σωκράτης Ξυνίδης
* Σωκράτης Παπασταθόπουλος
* Σωκράτης Σκαρτσής
* Σωκράτης Φυτανίδης
* Σώκρατες (ποδοσφαιριστής)

## Στην τέχνη

* "Σωκράτης" (τραγούδι)
Alive in Athens

**Alive in Athens** είναι ο τίτλος του τριπλού, ζωντανά ηχογραφημένου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1999 μέσω της δισκογραφικής εταιρείας "Century Media".

Οι ηχογραφήσεις του δίσκου πραγματοποιήθηκαν στο κλαμπ "Ρόδον" της Αθήνας, στις 23 και 24 Ιανουαρίου 1999, στα πλαίσια της περιοδείας για την προώθηση του άλμπουμ "*[[Something Wicked This Way Comes]]*". Οι βιντεοσκοπήσεις των συναυλιών αυτών, εκδόθηκαν το 2006  σε μορφή DVD.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τρία αστέρια, το "Ultimate Guitar" με 9,2 / 10, το "Metal Storm" με 9,4 / 10, και το "The Metal Crypt" με 3,9 / 5.

## Τραγούδια
### CD 1

### CD 2

;Μπόνους κομμάτια στην επανέκδοση του 2008

### CD 3

## Θέσεις τσαρτ
***Alive in Athens*** *(άλμπουμ)*

***Επίσημη κυκλοφορία: [[27 Ιουλίου]] [[1999]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Alive in Athens***" είχε την εξής μορφή:

* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τζέιμς Μακ Ντόνο** - *[[μπάσο]]*
* **Λάρι Ταρνόφσκι** - *[[κιθάρα]]*

;*Γκεστ συμμετοχές*
* **Ρικ Ρίσμπεργκ** - *[[πλήκτρα]]*
* **Μπρεντ Σμέντλι** - *[[τύμπανα]]*

## Παραπομπές


## Πηγές
* Alive in Athens - Iced Earth | Songs, Reviews, Credits, Awards | AllMusic
* Alive in Athens | The Official Iced Earth Website 
* Iced Earth - Alive in Athens - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1999
Γουίντερ Χάρμπουρ

Το **Γουίντερ Χάρμπουρ**  (αγγλικά: *Winter Harbour*) είναι ένα ψαροχώρι 20 ανθρώπων, το οποίο βρίσκεται στο βόρειο άκρο της Νήσου Βανκούβερ στις εκβολές του *Quatsino Sound* κοντά στην Λίμνη Λίσον (*Leeson Lake*) στη Βρετανική Κολομβία, στον Καναδά. Πήρε το όνομά του τον 19ο αιώνα, λόγω του ομώνυμου κόλπου της , και αποτελεί ένα ασφαλές φυσικό λιμάνι ακόμα και το χειμώνα. Τα Πάρκα Quatsino Provincial Park και Raft Cove Provincial Park βρίσκονται σε κοντινή απόσταση.

## Εξωτερικοί Σύνδεσμοι
*Γουίντερ Χάρμπουρ, Νήσος Βανκούβερ, ΒΚ  στο BritishColumbia.com
*Επίσημη ιστοσελίδα
Κατηγορία:Βρετανική Κολομβία
Αισχίνης (αποσαφήνιση)

Η ονομασία **Αισχίνης** μπορεί να αναφέρεται στα παρακάτω άτομα:

* Αισχίνης ο Ηλείος (8ος αιώνας π.Χ.) αρχαίος Έλληνας ολυμπιονίκης του 8ου αιώνα π.Χ.
* Αισχίνης ο Σικυώνιος αρχαίος Έλληνας τύραννος του 6ου αιώνα π.Χ.
* Αισχίνης (εκ των Τριάκοντα) αρχαίος Έλληνας τύραννος του 5ου αιώνα π.Χ., ένας από τους τριάντα τυρράννων της Αθήνας
* Αισχίνης ο Σφήττιος αρχαίος Έλληνας φιλόσοφος του 5ου αιώνα π.Χ.
* Αισχίνης αρχαίας Έλληνας ρήτορας του 4ου αιώνα π.Χ.
* Αισχίνης ο Χίος αρχαίος Έλληνας ιατρός του 4ου αιώνα π.Χ.
* Αισχίνης ο Ηλείος (3ος αιώνας π.Χ.) αρχαίος Έλληνας ολυμπιονίκης του 3ου αιώνα π.Χ.
* Αισχίνης ο Νεαπολίτης αρχαίος Έλληνας φιλόσοφος του 2ου αιώνα π.Χ.
* Αισχίνης ο Μιλήσιος αρχαίος Έλληνας ρήτορας του 1ου αιώνα π.Χ.
* Αισχίνης ο Κνίδιος αρχαίος Έλληνας ρήτορας του 1ου αιώνα π.Χ.
* Αισχίνης ο Γλαυκίας αρχαίος Έλληνας ολυμπιονίκης του 1ου αιώνα μ.Χ.
Μαρμελάδα

thumb|right|250px|μαρμελάδες σε ράφια σούπερ μάρκετΗ **µαρμελάδα** είναι γλυκό που παρασκευάζεται από φρούτα βρασμένα με ζάχαρη. Το ιδιαίτερο χαρακτηριστικό της είναι η πολτοποίηση του φρούτου. Σύμφωνα με τον Νίκο Τσελεμεντέ η μαρμελάδα ανήκει στην κατηγορία των γλυκών του κουταλιού μαζί με τους πελτέδες και τις κομπόστες. Η μαρμελάδα διαφέρει από το γλυκό του κουταλιού, το οποίο περιέχει κομμάτια του φρούτου σε πηκτό σιρόπι, από την κομπόστα η οποία περιέχει κομμάτια φρούτου σε αραιό σιρόπι και από τους ζελέδες και τους πελτέδες που αποτελούνται κυρίως από πηγμένο χυμό φρούτου.  

## [[Ψευδόφιλες λέξεις]]

Σε πολλές γλώσσες υπάρχουν αντίστοιχα γλωσσολογικά μορφήματα που ακούγονται όπως η μαρμελάδα. Στις περισσότερες περιπτώσεις αναφέρονται στο ίδιο αντικείμενο. Σε πολλές όμως εθνικές κοινωνίες έχουν αναπτυχθεί διαφορετικές ορολογίες π.χ. για τις μαρμελάδες από εσπεριδοειδή και για τις μαρμελάδες από τα υπόλοιπα φρούτα ή ο όρος αναφέρεται και σε γλυκά από λαχανικά.

## Γενικά
Η μαρμελάδα, όπως όλα τα γλυκά που φτιάχνονται με φρούτα, ζάχαρη και νερό  χρησιμεύει τόσο για τη συντήρηση και μακροπρόθεσμη χρήση των φρούτων μετά το τέλος της καρποφορίας τους, όσο και για την κατανάλωση φρούτων που δεν μπορούν να φαγωθούν ωμά, λόγω γεύσης (π.χ. το κυδώνι), αλλά και για την κατανάλωση τμημάτων του φρούτου που φυσιολογικά τα πετάμε όπως π.χ. η φλούδα των εσπεριδοειδών.

Γενικά για την παρασκευή της μαρμελάδας χρειάζεται αρχικά η παρασκευή σιροπιού, αν τα φρούτα ή τα τμήματά τους που θα χρησιμοποιηθούν δεν περιέχουν αρκετό υγρό, όπως για παράδειγμα οι μαρμελάδες από φλούδες εσπεριδοειδών. Δεν χρειάζεται σχεδόν καθόλου νερό αν τα φρούτα ή τα τμήματά τους περιέχουν αρκετό, όπως στην παρασκευή μαρμελάδας από σάρκα μήλου.

Η επιτυχία στα γλυκά αυτά έγκειται στη διατήρηση κυρίως του χρώματος, αλλά και της γεύσης των φρούτων που χρησιμοποιούμε.

Παραλλαγές γίνονται προσθέτοντας τμήματα των φρούτων που χρησιμοποιήθηκαν αργότερα, ώστε να μην υποστούν πολτοποίηση από το βράσιμο.

Όπως όλα τα παρεμφερή γλυκά, η μαρμελάδα μπορεί να διατηρηθεί για αρκετό διάστημα σε αποστειρωμένα βάζα. Γι' αυτόν το σκοπό μπορεί να βοηθήσει και η προσθήκη γλυκόζης, ώστε να αποφευχθεί το γρήγορο ζαχάρωμα.

Η μαρμελάδα μπορεί να χρησιμοποιηθεί ως άλειμμα για το πρωινό, αλλά χρησιμεύει επίσης και ως συστατικό για τη δημιουργία άλλων γλυκών όπως η πάστα φλώρα.

## Ετυμολογία
Η λέξη προέρχεται από τη γαλλική «malmelade» η οποία με τη σειρά της προέρχεται από την πορτογαλική «marmelada». Η πορτογαλική λέξη, που σημαίνει «κυδωνόπαστα», προέρχεται από το λατινικό «melimelum» το οποίο με τη σειρά του προέρχεται από την αρχαία ελληνική λέξη «μελίμηλον».

## Δείτε επίσης
* Γλυκό του κουταλιού
* Ζελές
* Κομπόστα
* Πελτές
* Μαρμελάδα (μη-εσπεριδοειδών)
* Μαρμελάδα (εσπεριδοειδών)

## Παραπομπές


## Εξωτερικοί σύνδεσμοι
* 
* 

Μαρμελαδα
Αισχίνης ο Ηλείος (3ος αιώνας π.Χ.)

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm, 256-240 BC, Olympia. 131-135th Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 135ης  (256 π.Χ.) και 131ης (240 π.Χ.) διοργάνωσης των αγώνων]]
Ο **Αισχίνης ο Ηλείος** (3ος αιώνας π.Χ.) ήταν αρχαίος Έλληνας ολυμπιονίκης από την Ηλεία, και στέφθηκε νικητής στους 132ους (252 π.Χ.) και 133ους αγώνες (248 π.Χ.) στο αγώνισμα του πεντάθλου.

Ο περιηγητής του 2ου αιώνα μ.Χ. Παυσανίας αναφέρει πως προς τιμήν του είχαν στηθεί δύο αγάλματα στην Ολυμπία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (3ος αιώνας π.Χ.)
Παντακλής ο Αθηναίος

Ο **Παντακλής ο Αθηναίος** (8ος αιώνας π.Χ.) ήταν αρχαίος Έλληνας ολυμπιονίκης από την Αθήνα, και στέφθηκε νικητής στο αγώνισμα του σταδίου στους 21ους (696 π.Χ.) και 22ους (692 π.Χ.) ολυμπιακούς αγώνες της αρχαιότητας, και πιθανώς και στο αγώνισμα του διαύλου στους 22ους αγώνες.

Οι ιστορικοί Σέξτος Ιούλιος Αφρικανός (2ος αιώνας μ.Χ.) και Ευσέβιος της Καισαρείας (3ος αιώνας μ.Χ.) αναφέρουν μόνο τις νίκες του σταδίου, ενώ σε επιγραφή που ανακαλύφθηκε στην Αττική και αναφέρει τον Παντακλή γινόταν μια ασαφής συσχέτιση με το αγώνισμα του δίαυλου. Μετά από περαιτέρω αποκατάσταση της επιγραφής όμως, αναγράφει πως ο Παντακλής νίκησε στο στάδιο και δίαυλο την ίδια ημέρα (*και δίαυλον εν μιαι ημέραι)* κατά τους 22ους αγώνες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (7ος αιώνας π.Χ.)
Σανάισον

To **Σανάισον** (αγγλικά: *Saanichton*) είναι ένα χωριό στη Νήσος Βανκούβερ της Βρετανικής Κολομβίας , στο δήμο Σέντραλ Σάνις, που βρίσκεται μεταξύ της Βικτώρια και του *BC Ferry Terminal* , δυτικά του *Pat Bay Highway (Hwy 17)*, στη συμβολή των οδών *Mount Newton Cross Road* και *East Saanich Road*.

To Σανάισον φιλοξενεί το *Saanich Pioneer Museum* αφιερωμένο στην ιστορία του οικισμού της χερσονήσου Σάνις.

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Βρετανική Κολομβία
Τάχσις

Το **Τάχσις** (αγγλικά: *Tahsis*) είναι χωριό στη δυτική ακτή της Νήσου Βανκούβερ, στη Βρετανική Κολομβία, στον Καναδά περίπου 300 χιλιόμετρα βορειοδυτικά της επαρχιακής πρωτεύουσας Βικτώρια. Στην απογραφή του 2011 καταγράφηκαν 316 κάτοικοι, πτώση σε σχέση με την απογραφή του 2006 που είχαν καταγραφεί 366 κάτοικοι. 

Η οικονομία του χωριού εξαρτώταν σε μεγάλο βαθμό από την δασική υλοτομία πριν το κλείσιμο του πριονιστηρίου το 2001, αργότερα όμως από την ερασιτεχνική αλιεία σολομού και ψήσσας (είδος βακαλάου) καθώς και τον τουρισμό.

## Εξωτερικοί σύνδεσμοι
*Επίσημη ιστοσελίδα
Κατηγορία:Βρετανική Κολομβία
Γιάννης Σισμανίδης

Ο **Γιάννης Σισμανίδης** (Κιλκίς, 3 Μαρτίου 1934) ήταν Έλληνας παλαίμαχος ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1956 μέχρι τα πρώτα χρόνια της Α΄ Εθνικής Κατηγορίας.

## Καριέρα
Ο Σισμανίδης ξεκίνησε την ποδοσφαιρική του καριέρα στον Άρη Κιλκίς και μεταγράφηκε στον Άρη Θεσσαλονίκης το καλοκαίρι του 1956. Πέτυχε το πρώτο του τέρμα με τους "κίτρινους" στις 2 Δεκεμβρίου 1956, στη νίκη του Άρη επί του Ηρακλή με 2-0. Ενάμισι μήνα αργότερα, πέτυχε τα δύο γκολ των Θεσσαλονικέων που τους έδωσαν την εκτός έδρας νίκη κατά του Παναθηναϊκού, ενώ για το πρωτάθλημα Ελλάδος σκόραρε τέσσερις ακόμη φορές, βοηθώντας τον Άρη να κατακτήσει την έβδομη θέση.

Την επόμενη σεζόν, ο Σισμανίδης έπαιξε σε πέντε από τους έντεκα αγώνες της ομάδας του για το τοπικό πρωτάθλημα, σκοράροντας δύο φορές στη νίκη του Άρη επί του Μακεδονικού με 6-1 στις 24 Νοεμβρίου 1957.

Το 1958-59, ο Άρης κατέκτησε το τελευταίο πρωτάθλημα Θεσσαλονίκης που διεξήχθη πριν την σύσταση της Α΄ Εθνικής Κατηγορίας, με τον Σισμανίδη να παίζει μόλις τρεις αγώνες, σημειώνοντας μόνο ένα τέρμα, στο πρώτο ματς της χρονιάς κατά του Μακεδονικού.

Στην πρώτη χρονιά της Α΄ Εθνικής Κατηγορίας, αγωνίστηκε σε περισσότερους από τους μισούς αγώνες του Άρη για το πρωτάθλημα, πετυχαίνοντας τρία τέρματα. Την επόμενη χρονιά, αγωνίστηκε σε πέντε αγώνες του Άρη και σύντομα αποτέλεσε παρελθόν για τον σύλλογο.

## Στατιστικά με τον Άρη

## Παραπομπές


## Πηγές
* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές